paragraph_text: Tip 98 Ke-Ni je bio laki tenk vojske Japanskog Carstva. Dizajniran je kako bi zamijenio model Tip 95 Ha-Go koji je bio najbrojnije borbeno vozilo u redovima carske vojske. U odnosu na svog prethodnika nije previše poboljšan. Lakši je zbog tanjeg oklopa, ali je oklop malo drugačijeg oblika (zakošen pod većim kutom) čime se dobiva na većoj efektivnoj debljini. Proizveden je u svega stotinjak primjeraka.